Talulah Riley

Talulah Jane Riley-Milburn (s. 26. syyskuuta 1985 Hertfordshire, Iso-Britannia) on englantilainen näyttelijä, joka tunnetaan muun muassa rooleistaan elokuvissa Ylpeys ja ennakkoluulo (2005), Tyttökoulu St. Trinian’s (2007), Merirosvoradio (2009) ja St. Trinian’s 2: Tyttökoulu aarrejahdissa (2009).

 Tausta 
Talulah Riley on Hertfordshiressa turvallisuus- ja PR-yhtiön perustaja Una Rileyn ja entisen NCS-päällikön ja nykyisen käsikirjoittajan Doug Milburnin ainoa lapsi. Hänen isänsä on käsikirjoittanut jaksoja muun muassa televisiosarjoihin Hiljainen todistaja, Epäilyksen polttopiste ja The Bill. Talulah kävi koulua Cheltenham Ladies Collegessa, Berkhamsted Collegiate Schoolissa ja Haberdashers’ Aske’sin tyttökoulussa. Näytellessään Lontoossa Riley opiskeli matematiikkaa, fysiikkaa ja taloustiedettä Open Universityssä.

 Ura 
 Televisio 
Rileyn televisioesiintymisiin kuuluvat muun muassa vierailevat roolit sarjoissa Hercule Poirot (2003) ja Neiti Marple (2006) sekä kaksi jaksoa televisiosarjasta Doctor Who. Vuonna 2017 hän esiintyy vakituisessa roolissa televisiosarjan Westworld toisella kaudella.

 Teatteri 
Talulah Rileyn teatteridebyytti oli näytelmässä Skandaalihäät (The Philadelphia Story) Old Vic -teatterissa vuonna 2005. Hänen roolisuoritustaan Tennessee Williamsin Summer and Smoke -näytelmän uusintakappaleessa vuonna 2006 kuvailtiin ihastuttavaksi.Summer and Smoke @ Nottingham Playhouse Viitattu 25.9.2014.

 Elokuva 
Vuonna 2010 tummahiuksinen Riley esiintyi blondiksi naamioituna tyttönä tieteiselokuvassa Inception, jonka pääosassa on Leonardo DiCaprio. Riley ja Robert Pattinson näyttelivät pääosia rakastavaisina elokuvassa Love & Distrust, joka julkaistiin suoraan videolle. Ensimmäisenä julkaisupäivänään se oli jo iTunesin maailmanlaajuisesti katsotuin elokuva.Robert Pattinsonin Summer House on iTunes-hitti  Viitattu 25.9.2014 Vuonna 2013 Rileylla oli rooli elokuvassa Thor: The Dark World.

 Yksityiselämä 
Riley avioitui vuonna 2010 miljardööri Elon Muskin kanssa, joka on SpaceX:n ja Tesla Motorsin toimitusjohtaja. Liitto kesti kaksi vuotta, mutta he palasivat uudestaan yhteen 2013. Vuoden 2014 lopussa he erosivat jälleen. Avioero tuli voimaan lokakuussa 2016.

 Filmografia 
Elokuvat Vuosi Suomenkielinen nimi Alkuperäinen nimi Rooli 2005  Ylpeys ja ennakkoluulo  Pride & Prejudice  Mary Bennet 2007  Tyttökoulu St. Trinian’s  St. Trinian’s  Annabelle Fritton 2009  Merirosvoradio  The Boat That Rocked  Marianne St. Trinian’s 2: Tyttökoulu aarrejahdissa  St. Trinian’s 2: The Legend of Fritton’s Gold  Annabelle Fritton 2010 Love & Distrust  JaneInception  Blondi 2011  Paha paikka  The Dilemma  Concept Car Spokesmodel 2012 The Knot  AlexandraWhite Frog  neiti Lee 2013 The Liability  The GirlIn a World...  PippaThor: The Dark World  asgardilainen sairaanhoitaja 2015 The Bad Education Movie  Phoebe 2016 Submerged Jessie 2018 The Last Witness  Jeanette Mitchell 2020 Bloodshot  Gina DeCarlo

Televisio Vuosi Suomenkielinen nimi Alkuperäinen nimi Rooli Jakso(t) 2003  Hercule Poirot  Agatha Christie’s Poirot  Angela Warren nuorena  ”Viisi pientä possua” (”Five Little Pigs”) 2006  Neiti Marple  Agatha Christie’s Marple  Megan Hunter  ”Syyttävä sormi” (”The Moving Finger”) 2007 Nearly Famous  Lila Reed  minisarja: 6 jaksoa 2008 Doctor Who  Miss Evangelista   2016–18 Westworld  Angela  12 jaksoa

 Lähteet 

 Aiheesta muualla 


Luokka:Englantilaiset näyttelijät
Luokka:Vuonna 1985 syntyneet
Luokka:Elävät henkilöt